На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020, 118/2021 и 138/2022), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019,89/2022), члана 11. Одлуке о буџету општине Гаџин Хан за 2023. годину („Службени лист града Ниша“ број 122/2022) и предлога Службе за буџет, финансије и пореску администрацију број 400-177/23-IV/01 од 17.02.2023. године,

Општинско веће општине Гаџин Хан на седници одржаној 17.фебруар 2023. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава текуће буџетске резерве утврђених Одлуком о буџету општине Гаџин Хан за 2023. годину (“Службени лист града Ниша” број 122/2022):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 58.**

**Економска класификација 499000 - Средства резерве,**

**ОДОБРАВАЈУ СЕ** средства у износу од **350.000,00** динара (тристотинепедесетхиљададинара) Општинској управи општине Гаџин Хан за трошкове ПДВ-а за издату фактуру за закуп Антенског стуба на Селичевици. Одлуком о буџету општине Гаџин Хан за 2023. годину нису предвиђена средства за ове намене

1. Средства из тачке 1. овог предлога распоређују се у оквиру:

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 40**

**Економска класификација 421600 – Закуп имовине и опреме**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2023. годину и финансијског плана Општинске управе утврђено је да на економској класификацији 421619-Закуп осталог простора нису планирана средства за ове намене.

Општина Гаџин Хан je 30.12.2022.године Закључила Споразум о признавању дуга са Цетин д.о.о. из Београда број 400-647/22-I. Предмет Споразума дефинисан је Чланом 3. као измирење рачуна на име неизмиреног дуга за коришћење простора на антенском стубу на Селичевици и утрошка електричне енргије за период од 01.07.2020.године до 30.12.2022. године у укупном износу од 2.100.000,00 динара. Општинска управа општине Гаџин Хан издала је 25.01.2023.године Фактуру број 400-647/22-I на уговорени износ од 2.100.000,00 динара. Укупан износ пдв-а по фактури износи 350.000,00 динара и представља обавезу општине као пореског обвезника.

Из горе наведеног разлога средства се издвајају из текуће буџетске резерве.

Број: 06-400-66/23-III

У Гаџином Хану, 17.02.2023.године

ПРЕДСЕДНИК

ОПШТИНСКОГ ВЕЋА

Милисав Филиповић